Do tógbhadh meirge Murchaidh
Gofraidh Fionn Ó Dálaigh cct.
Do tógbhadh meirge Murchaidh;
is tráth aighthe ar Allmhurchaibh;
díorma i ndeaghaidh na meirge
d'fhearaibh díoghla díbheirge.
Do tógbhadh leo ar leirg fhódbháin;
budh séan creach dá
céadtógbháil
ós laoch braoinleirge an bhragha
saoirmheirge mhaoth Mhurchadha.
Budh séan greama do ghabháil
do Mhurchadh Ú Mhadadháin
meirge thláith as neamhthláith neart
ón ráith eachbhláith ag imtheacht.
Suairg an ríoghcoinneall roimhe
d'ionnsoighidh na hiorghoile,
sróll fann re caoilfhiodhbhaidh gcruinn
crann mór d'aoinfhiodhraidh áluinn.
Is áluinn an earr mheirge
do-chiu i gceann na mínleirge;
éanamhail a heiteall sin
breicearr shéanamhail shuaithnidh.
Cia an monghar mór-sa san mhagh?
cia an sluagh-sa ag mílidh Mumhan?
nó an doire corr slatach sleagh?
nó an bhratach dhonn ar deireadh?
Bratach mheic éachtaigh Eoghain
minic bhíos 'n-a baindeoraidh;
iadhaid Anmchadhaigh impe
na harmchuraidh innilte.
Ar dtiomsughadh a thionóil
im sheabhac shíl Éireamhóin
earr thana mhíonshróill san mhagh
budh mana díoghbhóidh Danar.
Leanaid cách é i n-ionad the,
leanfaidh Murchadh an meirge
nuaibhile Eilge 'má fhóir,
guaillidhe meirge maothshroill.
An gcéin mhaireas an mheirge
ós laoch fholtchas fhinnleirge
méaraidh gaisgeadh na nGaoidheal;
ní claisdear a gcommaoidheamh.
Tug Brian i gcath Chluana Tarbh
teisd mar sin ag sníomh oram
ar fhear chomhanma chinn Doir
rodhamhna gill dá ghníomhraidh.
Dál gCais fa Mhurchadh mhac Bhriain
rángadar gus an roighliaidh;
Éire ar láimh Bhriain ó do
bhí
san ghliaidh níor bh'áil an t-airdrí.
Tig láimh le laochraidh Sionna
rí Éireann Is aoinghiolla
ar mhaoilinn ghléanuaidhe ghloin
aoibhinn fhéaruaine fhásaigh.
Cóirighthear peall Is puball
ann sain don fhial abhradhdonn;
teagar mionn saltrach saoire
go marcach bhfionn bhFormhaoile.
An lá nar léigeadh san gcath
le Dáil gCais na gcolg bhfaobhrach
an rí do radháil a arm
do bhí ag gabháil a ghnáthshalm.
Ar ndul i gceann a chéile
don dá fhoirinn aigmhéile
léigid Gaoidhil gáir rothrom
ag maoidhimh áir FhionnLochlann.
"Créad an gháir-se 'n-ar ngoire,
a ghiolla" ar Brian Bóroimhe;
"Gáir Gaoidheal" ar an giolla
"ag maoidheamh a móirghriolla."
"Innis, a fhir an fheithmhe,
ó taoi i n-áit a n-infheithmhe
mar cuirthear an cath cródha"
ar sgath cruithgheal Crannmhóna.
"Ní hurusa, a Bhriain Bhanbha,
le dlús na gcath gcathardha
aithne ar fhear seach ar-aile
feadh graifne na gasraidhe."
"Fionnam uaibh" ar airdrí an tslóigh
"créad rian a mheirge maothshróill
ler chosain Murchadh mór dteann
ag clódh urchradh na hÉireann."
"Do-chiu i lár lochta an éididh
do mhac-sa, a mheic Chinnéidigh;
do-chiú a chomhardha catha
ós rodhamhna an ríoghfhlatha.
"Do thanuigheadh tiogh an tsluaigh
fa mhac ríogh Éireann armruaidh;
san treaschath gé theilge a fhuil
is seasmhach meirge Murchaidh."
"A dhuine dhéachas an cath,
ná creid an gcéin bhus seasmhach
meirge na flatha ó Bhóinn Bhreagh
go racha do ghlóir Gaoidheal.
"Féach a-rís raon an chatha,
innis dúinn a dheacracha"
ar craobh Eilge nar éar sgoil
"féagh ar chlaoin meirge Mhurchaidh."
"Is é iomthús an chatha"
ar óglách an ardfhlatha
"ar sníomh a airm d'fheirg Murchaidh
maidhm san leirg ar Lochlannchaibh.
"Ar dtuitim saorchlann síl Bloid
timcheall Murchaidh san mhórthroid
feidhm na leirge a aonar air
do claonadh meirge Mhurchaidh."
"Do chlaon oireachas Éireann
de sin" ar Brian baismhéirsheang
"d'éis claonta meirge Murchaidh
aonta fheirge ag Allmhurchaibh."
"Saoth leam" ar Brian an bhairr ghloin
"mar bhias Éire d'éis Murchaidh;
bás Murchadha ceann i gceann
leam Is urchradha Éireann."
Táinig do thuitim Murchaidh
bás an ghaisgidh ghníomharthaigh;
flaithfhéinidh Ghlaoi mar do ghin do aithéirigh gnaoi an ghaisgidh.
Mac Eoghain Cliach cleith urchradh
cosmhail Is an céadMhurchadh;
gnáth tromthóir dhoirbh 'n-a dheaghaidh
comhchóir moirn dá meirgeadhaibh.
Mac Eoghain Is eidhre Briain, dá shlait fhíneamhna a
héinchriaidh,
géill Gall i gaisdibh na bhfear,
dá bharr gaisgidh na nGaoidheal.
Murchadh mhac Briain an bhairr thais,
Murchadh mac Eoghain armghlais,
dá churaidh comhlann gcalma
conghlann cubhaidh comhanma.
Gan d' urraim ag oidhre Bhriain
ó mhac Eoghain fhuair mhóirghliaidh achd Brian re chéile dá chur
nochar ghiall Éire
d'Eoghan.
An flaitheas fhuair a athair
mar tá fa thuir Chonachaidh do badh é a chéile cleath Dor
achd go mbeath Éire ag Eoghan.
Fine Luirc na lann dtana timcheall mheic Bhriain Bhóramha
samhail síl Anmchadha an áigh
im ghríbh n-armthana n-Iomdháin.
Líonmhar do lucht a thighe an adhaigh as uaignighe comhdhál mar do bheath 'n-a bhrugh a theach lomlán do laochraidh.
Lán ón orsain go ar-oile an teach d'uaithnibh iorghoile;
lán na coirn donnghasda dhóibh
do choirm shomlasda sho-óil.
Lán do lúireachaibh gorma
is do cheinnbheartaibh cathardha
— as tréidhe treasa goile — 
sleasa réidhe an ríoghthoighe.
Lán do ghiallaibh na geimhil
i dtigh flatha finnFheimhin,
is aidhleanna na n-arm nglan
airmreanna badhbh do bhiathadh.
Lán do mhnáibh fiala fionna
na fuinneoga fairsionga
ag cur corrthair óir eangbhláith
san longthoigh mhóir mhuirearghnáith.
Ar sleasaibh bláithe an bhragha
suidhfidhear síol n-Anmchadha;
bídh 'n-a ríoghshuidhe reampa
síodhuidhe a sídh saoirNeannta.
Líne do leith a aighthe
do chathaoiribh cumhdaighthe
— rachaoin a gcridhe re gceird — 
file i ngach chathaoir chróidheirg.
Gach fear ag freagra a fheadhma
san bhruidhin aird oireaghdha;
druim re fraighidh slatshaoir sonn
macaoimh fa bhrainibh buabhall.
Gan fhear dearmaid ná diomdha
díobh Is siad sluagh ro-iomdha
gan luadh cionadh re headh n-óil
gan fhear i n-ionadh éagcóir.
Tar éis a suidhighthe so
do-ní aoibhnioghadh orra
cliar téad do fhocuil oineach
i nglotuin géag ngallshaileach.
Gabhthar ainn-séin ga n-aos cheoil
dán re cuisleannaibh ceineoil
faoidhe téad dá chéibh chlannaigh
ag béin shéad do shaorchlannaibh.
Ní thuigim má tá easbhaidh
ar an ndúnadh ndaoineach-sain
achd an dúnadh gan doirseoir
do dhúnadh a dhoroisbheoil.
Mac mheic Mhurchaidh móradh ceall
diomdha ar Dhia nocha dligheann;
lór do sduaidh Eamhna a fhagháil
ar shmuain meanma Í Mhadadháin.
Agartha aicme Míleadh
le chéile 'gá gcoimhshíneadh;
tiad do bhruidhin mhóir Murchaidh
slóigh fhuinidh dá n-agarthair.
Ní chuala ar lámhach Logha
leithéid lámhaigh Murchadha;
Murchadh Is ar mhaith le a dhroing
má do chaith urchar n-iomruill.
Dá chúis far dholta fa dhíon:
is tuar orchradh a eissíodh,
is díon ar urchraibh d'fhagháil
síodh Murchaidh Í Mhadadháin.
Ó Madadháin as mhín cruth
madh cor ris im ráith Teamhrach
tríd slógh Teamhrach badh tana
ó theaghlach mhór Murchadha. Do tógbhadh.